Priedas Nr.3

**DARBŲ TECHNOLOGINĖ KORTA**

|  |  |
| --- | --- |
| Darbų pavadinimas | ***AB „Energijos skirstymo operatorius“ klientų objektuose įrengtų apskaitos prietaisų rodmenų užrašymas.*** |

|  |  |  |
| --- | --- | --- |
| **Įrankiai, įtaisai ir prietaisai** | | |
| **Pavadinimas** | **Mato vnt.** | **Kiekis** |
| Portfelis arba krepšys dokumentams ir įrankiams | vnt. | 1 |
| Elektrinis žibintuvėlis | vnt. | 1 |
| Ryšio priemonė | vnt. | 1 |

|  |  |
| --- | --- |
| **Eil. Nr.** | **Darbų eiliškumas** |
| **1.** | **PARUOŠIAMIEJI DARBAI** |
| 1.1. | Prieš pradėdamas dirbti, darbuotojas privalo: |
| 1.1.1. | Apsirengti tvarkingais pagal metų sezoną ar meteorologines sąlygas atitinkančiais drabužiais; |
| 1.1.2. | Apžiūrėti ir patikrinti ar sukomplektuotos ir tvarkingos apsaugos priemonės; darbo įrankiai, įtaisai bei reikmenys; |
| 1.1.3. | Gauti darbo užduotį ir instruktavimą iš vadovo ir susipažinti su šios užduoties įvykdymui numatytomis saugų darbą užtikrinančiomis organizacinėmis priemonėmis, darbų saugos ir darbų technologija. |
| **2.** | **DARBO EIGA** |
| 2.1. | Atvykęs pas Klientą darbuotojas privalo: |
| 2.1.1. | Prisistatyti (nelaukiant Kliento reikalavimo), nurodant darbovietę, pareigas, vardą ir pavardę, parodyti darbo pažymėjimą. |
| 2.1.2. | Paaiškinti, kad atvyko nurašyti apskaitos prietaisų rodmenis. |
| 2.2. | Apžiūrėti elektros energijos komercinės apskaitos spintą, laiptinės apskaitos spintą, įvadinį automatinį jungiklį (komutacinį aparatą), elektros skaitiklį, programuojamąjį laikrodį, apžiūrėti dujų skaitiklį ir nustatyti, ar nenutrauktos jų plombos, ar nepažeisti stiklai, skaičiavimo mechanizmo gaubtai ir korpusai. |
| 2.3. | Patikrinti skaitiklio Nr., objekto tipo, adreso, apskaitos įrengimo vietos, KAS nr. ir t. t.) atitikimą realiai situacijai. |
| 2.4. | Patikrinti indukcinio elektros skaitiklio programuojamojo laikrodžio rodomą ir esamąjį laiką, nustatyti kuri elektros skaitiklio skalė įjungta bei užrašyti dieninės ir naktinės skalės rodmenis, užrašyti dujų skaitiklio rodmenį. |
| 2.5. | Nufotografuoti skaitiklį, kad aiškiai matytųsi skaitiklio rekvizitai (sk. gam. nr., rodmuo, tipas) |
| 2.6. | Jeigu elektros skaitiklis ant stulpo/atramos nufotografuoti skaitiklį, apskaitos spintą (atidarytą ir uždarytą). |
| 2.7. | Sutikrinti/patikslinti, ar turima kontaktinė informacija (kliento adresas ir kontaktiniai duomenys) yra teisinga ir pilna, esant netikslumams, įrašyti patikslintą informaciją. |
| 2.8. | Informuoti Klientą, kad jis privalo nedelsiant telefonu 1852 pranešti bendrovei apie apskaitos prietaisų gedimą, jų plombų pažeidimą, o taip pat avariniais (laidų OL nutrūkimo, dujotiekių ar jų įrenginių pažeidimo ir kt.) atvejais. |
| 2.9. | Esant poreikiui, palikti pranešimą. |
|  | ***Pastaba: jeigu rodmenų nurašymas vykdomas nedalyvaujant Klientui ar jo atstovui, 2.1.1.-2.1.2. ir 2.7-2.8. punktų reikalavimai negalioja.*** |
| **3.** | **DARBUOTOJO VEIKSMAI KITAIS ATVEJAIS** |
| 3.1. | Vizualiai nustačius skaitiklio gedimą (displėjuje nėra duomenų ir t.t.) ir/ar dėl šios priežasties nesant galimybei teisingai užfiksuoti suvartotų dujų ir (ar) elektros rodmenų, atitinkamą informaciją apie skaitiklio gedimą pateikti užduoties rezultatuose ir nedelsiant informuoja tel. 1852 telefonu. |
| 3.2. | Vizualiai nustačius ar gavus informaciją iš Klientų apie galimai neapskaitinį elektros energijos ar dujų naudojimo atvejį, atitinkamą informaciją apie pažeidimą pateikti užduoties rezultatuose ir nedelsiant informuoti AB „Energijos skirstymo operatorius“ atstovą telefonu. |
| 3.3. | Jei skaitiklių rodmenų nurašymo metu darbuotojas neranda skaitiklio ar nustato, kad AB „Energijos skirstymo operatorius“ pateikta informacija yra klaidinga (pvz., klaidingai nurodytas skaitiklio numeris, tipas, skaitiklio vieta, KAS numeris, kliento adresas, kontaktinė informacija ir pan.), buvo pakeistas skaitiklis einamuoju Ataskaitiniu laikotarpiu, atitinkamą informaciją apie klaidingus duomenis pateikti užduoties rezultatuose. |
| 3.4. | Jei negalima įvykdyti skaitiklio rodmenų nurašymo dėl neteisėtų Kliento veiksmų ar ne veiksmų tiesioginio kontakto metu (pvz.: Klientas fiziškai neprileidžia prie skaitiklio), tokiu atveju atitinkamą informaciją apie neteisėtus Kliento veiksmus pateikti užduoties rezultatuose |
| 3.5. | Prieš atliekant skaitiklio rodmenų nurašymo darbus ir skaitiklių rodmenų nurašymo metu darbuotojui nustačius ar gavus informaciją iš Kliento apie elektros apskaitos įrengimo vietoje elektros įrenginių keliamą pavojų darbuotojams, gyventojams ar kitiems aplinkiniams, informuoti AB „Energijos skirstymo operatorius“ pateikiant atitinkamą informaciją užduoties rezultatuose. |
| **4.** | **DRAUDŽIAMI VEIKSMAI** |
| 4.1. | Skaitiklio rodmenų nurašymo metu draudžiama nuiminėti plombas, kuriomis užplombuotas skaitiklis ir kiti apskaitos schemos elementai bei atlikti bet kokius apskaitos eksploatavimo darbus. |
| 4.2. | Darbuotojams, neturintiems apsaugos nuo elektros kategorijos (neatestuoti PK ar aukštesnei kategorijai), be ESO ar Kliento priskirto prižiūrinčiojo draudžiama įeiti į Elektros įrenginių patalpas pažymėtas „Atsargiai, elektros smūgio pavojus“ ženklu (transformatorinių skirstyklos, skirstomieji punktai ir t.t.). |
| 4.3. | Daugiabučių namų patalpose, pažymėtose „Atsargiai, elektros smūgio pavojus“, kuriuose įrengtos tik komercinės apskaitos ir norint nurašyti skaitiklio rodmenis atidarius ĮAS nėra galimybės prisiliesti prie įtampą turinčių srovinių dalių, rodmenų nurašymo darbus galima atlikti be Užsakovo ar Kliento prižiūrinčiojo ar jo leidimo, tačiau darbuotojas turi turėti apsaugos nuo elektros kategoriją (PK ar aukštesnę kategoriją). |
| 4.4. | Darbuotojams draudžiama dirbti elektros įrenginiuose (ĮAS), neturint apsaugos nuo elektros kategorijos (PK ar aukštesnės), kuriuos būtina atidaryti (ĮAS duris), norint atlikti rodmenų nurašymo darbus, o atidarius yra galimybė prisiliesti prie įtampą turinčių srovinių dalių. |
| 4.5. | Darbuotojui darbo metu draudžiama liesti įtampą turinčias srovines dalis, bei pasilipti be papildomų apsaugos priemonių aukščiau 1,3 m, ieškoti dujų nuotėkio ugnies pagalba, pasilipti ant atsitiktinių daiktų, tikrinant dujų apskaitą rūkyti darbo vietoje. |